
Linguas quechuas 


Na Galipedia, a Wikipedia en galego. 


O quechua/ 1 ] tamén coñecido como runa simi ("lingua 
da xente"), é unha familia de linguas que teñen unha orixe 
común, o protoquechua, que se falou nun territorio dos 
Andes próximo da costa do Perú. Ten o rango de lingua 
oficial no Perú, Ecuador e Bolivia; conta tamén cuns 
centos de falantes en Colombia e na Arxentina. En total 
hai dez millóns de falantes. 

Características 


Dentro da gran diversidade das súas variantes, o quechua 
caracterízase por comprender linguas moi regularmente 
aglutinantes cunha orde gramatical variábel. O seu gran 
número de sufixos muda tanto o significado das palabras 
por completo como os matices do significado . Algunhas 
características gramaticais notábeis inclúen a conxugación 
bipersoal (os verbos concordan co suxeito e o obxecto), 
evidencialidade (indicación da fonte e a veracidade do 
coñecemento expresado), unha partícula de tópico e 
sufixos que indican quen se beneficia dunha acción e da 
actitude do falante ao respecto, aínda que algunhas 
linguas e variedades poden carecer dalgunhas destas 
características. 

A identificación das linguas que conforman esta familia 
foi controvertida por mor de que non todas estas 
variedades son mutuamente intelixíbeis. Dende mediados 
do século XVII, estendeuse o mito de que o quechua é un 
só idioma, onde o quechua falado no Cuzco (naquel 
entón, o quechua clásico) sería a lingua por excelencia e 
as demais variedades, meras corrupcións desta. A 
evidencia lingüística contemporánea contradí 


Quechua 

Qhichwa simi, Runa simi 


Falado en: 

Andes centrais: 

| | Perú 

™ Bolivia 

^ Colombia 

B Ecuador 
^ Chile 

Arxentina 

Total 

de falantes: 

8 900 000 (2007) 

Familia: 

Quechumara 

Quechua 

Escrita: 

Alfabeto latino 


Códigos de lingua 

ISO 639-1: 

qu 

ISO 639-2: 

que, qwe 

ISO 639-3: 

que (http://www.sil.org/iso63 


9-3/documentation.asp?id=que) 



























frontalmente esta crenza, pois o quechua clásico non é a orixe de todas as variedades da familia quechua 
senón que existen outras variedades moito máis antigas ca esta. 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/quechua) e no Portal das Palabras (http://portaldaspalabras.gal/dicionario/procura/quechua) 
para quechua. 

